Oor: die Hertzogprys vir drama; Tuin van Digters 2018; terugvoer oor die 84ste Internasionale PEN-kongres; PEN Afrikaans se AJV by Aardklop; boekstories uit Taalgenoot se Winter 2018-uitgawe; die kykNET-Rapport-boekpryse; Wat elke skrywer moet weet oor aanlyn outeursregskending; 'n oorsig van Afrikaanse resensies en boekbesprekings in September; nuwe Afrikaanse boeke in Oktober.
Video: ConVerse by die Tuin van Digters
PEN Afrikaans het vanjaar, met die ondersteuning van PEN International, twee sessies by die Breytenbach Sentrum se Tuin van Digters aangebied. Dit was 'n plesier om digkuns en vertaling op hierdie manier te vier. Hier is van die digters aan die woord.
Notule van PEN Afrikaans se Algemene Jaarvergadering. Gehou op 2 Oktober 2018 om 19:00 te Potchefstroom.
"Ek hoop dat PEN Afrikaans dit toenemend sal regkry om die volle spektrum van Afrikaanse skrywers te verteenwoordig, dat ons op ’n sinvolle wyse sal kan bydra tot die belange van alle Afrikaanse skrywers, dat ons meer jonger lede kan lok, en dat ons as organisasie kan groei sodat ons ook sodoende meer kan vermag, tot voordeel van Afrikaanse skrywers."
"PEN Afrikaans is ’n lede-organisasie en ons wil diensbaar teenoor ons lede bly, so ons nooi julle uit om die vrymoedigheid te neem om ons te nader met terugvoer en voorstelle. Ons werk graag saam, ter wille van die Afrikaanse woordkuns."